2)

Artikkel 3 asendatakse järgmisega: „Artikkel 3 1. Artiklit 1 ei kohaldata sõjalise tegevusega seotud rahastamise, rahalise abi ja tehnilise abi pakkumiseks seoses sõjaliste kaupade ühises Euroopa Liidu nimekirjas loetletud kaupade ja tehnoloogiaga, mis on ette nähtud üksnes a) ÜRO töötajate, sealhulgas ÜRO Somaalia abimissiooni (UNSOM) toetuseks või nende poolt kasutamiseks; b) Aafrika Liidu üleminekumissiooni Somaalias (ATMIS) ja selle strateegiliste partnerite toetuseks või nende poolt kasutamiseks, kes tegutsevad üksnes Aafrika Liidu operatsioonide strateegilise kontseptsiooni alusel ning koostöös ja kooskõlas ATMISiga; c) Euroopa Liidu väljaõppe- ja toetustegevuse, Türgi, Suurbritannia ja Põhja-Iiri Ühendkuningriigi ning Ameerika Ühendriikide, toetuseks või nende poolt kasutamiseks, samuti mis tahes muu riigi jõudude toetuseks või nende poolt kasutamiseks, kes tegutsevad Somaalia üleminekukava raames või on Somaalia föderaalvalitsusega sõlminud vägede staatuse lepingu või vastastikuse mõistmise memorandumi, et täita ÜRO Julgeolekunõukogu resolutsiooni 2662 (2022) eesmärke, tingimusel et nad teavitavad sanktsioonide komiteed selliste lepingute sõlmimisest; d) Somaalia julgeoleku- ja politseiasutuste arendamiseks kohalikul ja riiklikul tasandil, et tagada Somaalia elanike julgeolek. 2. Erandina lõike 1 punktist d kohaldatakse Somaalia julgeoleku- ja politseiasutuste arendamiseks sõjalise tegevusega seotud rahastamise, rahalise abi ja tehnilise abi pakkumise suhtes järgmist: a) IV lisas loetletud kaupade ja tehnoloogia puhul ei ole sanktsioonide komitee teinud negatiivset otsust viie tööpäeva jooksul pärast seda, kui sanktsioonide komitee sai Somaalialt, liikmesriigilt või abi andvalt rahvusvaheliselt, piirkondlikult või allpiirkondlikult organisatsioonilt sellekohase teate; b) V lisas loetletud kaupade ja tehnoloogia puhul on Somaalia, liikmesriigid või abi andvad rahvusvahelised, piirkondlikud ja allpiirkondlikud organisatsioonid teavitanud sanktsioonide komiteed teabe andmise eesmärgil viis tööpäeva ette. 3. Käesoleva artikli lõike 2 punktide a ja b kohased Euroopa Liidu või liikmesriikide teated sisaldavad järgmist: a) relvade ja sõjalise varustuse tootja ja tarnija andmed, sealhulgas seerianumbrid; b) relvade ja laskemoona kirjeldus, sealhulgas nende liik, kaliiber ja kogus; c) kavandatav tarnekuupäev ja -koht ning d) kogu asjakohane teave kavandatavaks sihtpunktiks oleva üksuse või kavandatava ladustamiskoha kohta. 4. Euroopa Liit või tarniv liikmesriik, kes annab rahastamise, rahalise abi või tehnilise abi vormis abi seoses sõjaliste kaupade ühises Euroopa Liidu nimekirjas loetletud kaupade ja tehnoloogiaga, esitab hiljemalt 30 päeva pärast relvade ja igasuguste nendega seotud materjalide tarnimist sanktsioonide komiteele tarnejärgse teatise kirjaliku kinnitusena tarne lõpuleviimise kohta, sealhulgas tarnitud relvade ja nendega seotud materjalide seerianumbrid, veoteave, veokiri, lastimanifestid või pakkelehed ning konkreetne ladustamiskoht. 5. Artiklit 1 ei kohaldata: a) sellise kaitseriietuse, sealhulgas kuulivestide ja kiivrite müügi, tarnimise, üleandmise või ekspordi suhtes, mida ajutiselt ekspordivad Somaaliasse ÜRO töötajad, meediaesindajad ning humanitaar- ja arenguabitöötajad ning nendega seotud töötajad üksnes isiklikuks kasutamiseks; b) liikmesriikide või rahvusvaheliste, piirkondlike või allpiirkondlike organisatsioonide poolt sellise mittesurmava sõjavarustuse müügi, tarnimise, üleandmise või ekspordi suhtes, mis on ette nähtud üksnes humanitaar- või kaitseotstarbeks.“